Cilj je te komponente danskog plana za oporavak i otpornost trostruk. Prvo, u predloženim inicijativama upotrebljavaju se poznati i učinkoviti instrumenti za smanjenje emisija stakleničkih plinova u danskom poljoprivrednom sektoru uz istodobno smanjenje proizvodnje na najmanju moguću mjeru. Time se emisije stakleničkih plinova nastoje smanjiti za procijenjenih 0,1 megatona CO2 do 2030. Nadalje, očekuje se da će se emisije dušika u priobalne vode do 2030. smanjiti za 198 tona. Na taj se način očekuje da danski poljoprivredni sektor doprinese postizanju danskog klimatskog cilja, odnosno smanjenju emisija stakleničkih plinova za 70 % do 2030., kao i poboljšanju stanja okoliša. Veće korištenje ekološke poljoprivrede služi kao sredstvo za postizanje tog cilja, ali i kao cilj u zelenoj tranziciji danskog poljoprivrednog sektora.

Ta komponenta danskog plana za oporavak i otpornost važan je element za postizanje ambicioznih ciljeva zelenog plana EU-a i danskog nacionalnog cilja smanjenja emisija stakleničkih plinova za 70 % do 2030. (u usporedbi s razinom iz 1990.) i postizanje klimatske neutralnosti do 2050.

Ulaganje 1.: Zamjena peći na naftu i plinskih peći

Cilj je mjere postupno izbaciti naftu i prirodni plin iz sustava grijanja i zamijeniti ga električnim toplinskim crpkama i centraliziranim grijanjem iz obnovljivih izvora. Mjera se sastoji od subvencija kako bi se ubrzalo postupno uklanjanje peći na naftu i plinskih peći te kako bi se potrošačima smanjili troškovi prelaska na zeleno grijanje. Potporom koja se pruža danskim planom za oporavak i otpornost proširuje se postojeća mjera. Program potpore za zamjenu peći na naftu i plinskih peći raspoređuje se u sljedeća tri potprograma: 1. potprogram za centralizirano grijanje (Fjernvarmepuljen): osigurava subvenciju za proširenje mreža centraliziranoga grijanja na nova područja; 2. potprogram za razdvajanje (Afkoblingsordningen): dansko poduzeće za distribuciju plina u državnom vlasništvu naplaćuje naknadu za pokrivanje troškova razdvajanja. U okviru ovog programa subvencija kućanstva mogu biti izuzeta od te naknade. 3. potprogram poticaja za zamjenu starih vozila (Skrotningsordningen): osigurava subvenciju za poduzeća koja nude toplinske crpke uz pretplatu za privatno cjelogodišnje stanovanje. Program je posebno važan za građane koji žele početi koristiti toplinske crpke, ali imaju ograničene mogućnosti financiranja.

Ulaganje 2.: Energetska učinkovitost u industriji

Cilj je inicijative ubrzati mjere energetske učinkovitosti i prelazak na zelenu energiju u industriji te se očekuje da će dovesti do smanjenja emisija stakleničkih plinova. Njome se proširuje postojeći nacionalni program. Program je usmjeren na uštedu energije u svim privatnim poduzećima, a sredstva se dodjeljuju podnositeljima zahtjeva nakon natječajnog postupka odabira na temelju kriterija najveće uštede energije po primljenoj subvenciji.

Ulaganje 3.: Energetska obnova javnih zgrada

Mjerom se podupire program subvencija usmjeren na mjere uštede energije u javnim zgradama. Subvencija je usmjerena na energetske obnove u regionalnim i općinskim zgradama s najnižim standardima energetskog certifikata te zgradama koje griju peći na naftu i plinske peći.

Ulaganje 4.: Energetska učinkovitost u kućanstvima

Cilj je te mjere osigurati obnovu stambenih zgrada i energetsku učinkovitost te ubrzati prelazak s peći na naftu i plinskih peći na toplinske crpke. Mjera je usmjerena na uštedu energije u privatnom stambenom prostoru potporama za izolaciju, optimizacijom upravljanja zgradom ili zamjenom grijanja na naftu i plinske peći toplinskim crpkama.

Ulaganje 5.: Potencijal hvatanja i skladištenja ugljika

Ta je mjera usmjerena na razvoj i dokazivanje tehničke i ekonomske izvedivosti skladištenja CO2 u iscrpljenim naftnim i plinskim poljima u danskom dijelu Sjevernog mora. Daljnji razvoj, ispitivanje i demonstracija skladištenja CO2 provodi se kako bi se utvrdila tehnička i financijska izvedivost prije nego što iscrpljena plinska i naftna polja postanu operativna. Potpora ne obuhvaća ulaganja potrebna za uspostavu operativnih postrojenja za skladištenje CO2, nego samo studiju izvedivosti kako je prethodno opisano.

C.2. Ključne etape, ciljne vrijednosti, pokazatelji i vremenski raspored za praćenje i provedbu programa bespovratne financijske potpore

Redni broj Povezana mjera (reforma ili ulaganje) Ključna etapa / ciljna vrijednost Naziv Kvalitativni pokazatelji (za ključne etape) Kvantitativni pokazatelji (za ciljne vrijednosti) Indikativni vremenski plan dovršetka Opis svake ključne etape i ciljne vrijednosti Mjerna jedinica Osnovna vrijednost Cilj Tromjesečje Godina 19. 3 – Energetska učinkovitost, zeleno grijanje i hvatanje i skladištenje ugljika – Zamjena peći na naftu i plinskih peći Ključna etapa Donesen je politički dogovor o dodjeli sredstava za programe zamjene peći na naftu i plinskih peći električnim toplinskim crpkama i centraliziranim grijanjem. Politički dogovor između vlade i većine parlamenta sklapa se i objavljuje na internetskim stranicama relevantnog ministarstva. Q2 2021. Ključna etapa dostiže se kada većina danskog parlamenta postigne dogovor o dodjeli sredstava za programe potpore za zamjenu peći na naftu i plinskih peći električnim toplinskim crpkama i centraliziranim grijanjem. Dovršeni su relevantni postupci u parlamentu. U danskom kontekstu politički dogovori obično odražavaju ključne korake u donošenju politika čak i za opsežne mjere i obično pružaju dostatno jamstvo da će se mjere provoditi. Njima se osiguravaju predvidljivost, stabilnost i učinkovitost u donošenju politika te stranke obvezuju u više parlamentarnih saziva. Politički dogovor odnosi se na raspodjelu 645 000 000 DKK među programima potpore za postupno uklanjanje peći na naftu i plinskih peći koje dolaze iz „Energiaftale 2018” i „Klimaaftale for energi og industri mv 2020.” Mjerom se postiže smanjenje potrošnje primarne energije od najmanje 30 % na razini zgrade. 20. 3 – Energetska učinkovitost, zeleno grijanje i hvatanje i skladištenje ugljika – Zamjena peći na naftu i plinskih peći Ključna etapa Odabir primatelja sredstava za zamjenu peći na naftu i plinskih peći. Dovršen je odabir primatelja sredstava. Q1 2025. Ključna etapa postiže se kada se dovrši odabir prijava za zamjenu peći na naftu i plinskih peći u skladu s ciljevima u ključnoj etapi 19. 21. 3 – Energetska učinkovitost, zeleno grijanje i hvatanje i skladištenje ugljika – Zamjena peći na naftu i plinskih peći Ciljna vrijednost Najmanje 10 100 pojedinačnih peći na naftu ili plinskih peći zamijenjeno je centraliziranim grijanjem ili toplinskim crpkama Broj 0 10 100 Q2 2026. Cilj se postiže kada se najmanje 10 100 peći na naftu i plinskih peći zamijeni toplinskim crpkama ili centraliziranim grijanjem u skladu s ciljevima u ključnoj etapi 19. 22. 3 – Energetska učinkovitost, zeleno grijanje i hvatanje i skladištenje ugljika – Energetska učinkovitost u industriji Ključna etapa Stupanje na snagu pravnog okvira za program subvencija za energetsku učinkovitost u industriji. Parlament je donio pravni akt o uspostavi programa subvencija, koji je objavljen i stupio je na snagu. Q3 2021. Ključna etapa dostiže se kada parlament donese pravni okvir za program subvencija za energetsku učinkovitost u industriji, kada se on objavi i stupi na snagu. Sredstva se dodjeljuju na temelju konkurentnog postupka odabira. 23. 3 – Energetska učinkovitost, zeleno grijanje i hvatanje i skladištenje ugljika – Energetska učinkovitost u industriji Ključna etapa Dovršeni su godišnji krugovi prijava za program subvencija kako bi se ostvarile uštede energije u industriji. Sredstva se dodjeljuju poduzećima za proizvodnju, trgovinu i usluge u privatnom vlasništvu, uključujući u sektoru poljoprivrede, hortikulture i ribarstva. Subvencije se dodjeljuju projektima kojima se smanjuje ukupna konačna potrošnja energije u danskoj industriji. Q4 2022. Ključna etapa postiže se kad se dovrše svi krugovi prijava i dodijele sredstva za uštedu energije u industriji. 24. 3 – Energetska učinkovitost, zeleno grijanje i hvatanje i skladištenje ugljika – Energetska učinkovitost u industriji Ciljna vrijednost Najmanje 16 PJ (petadžul) uštede energije u industriji zahvaljujući programu energetske učinkovitosti. Petadžul (PJ) 0 16 Q4 2024. Cilj je ispunjen kada se ostvari barem 16 PJ (petadžul) uštede energije u razdoblju od 1. siječnja 2022. do 31. prosinca 2024., čime se doprinosi ispunjenju obveze za potrošnju energije u skladu s okvirom za energetsku učinkovitost (članak 7.). Dodatna sredstva dodaju se postojećem programu i djeluju u skladu s istim pravnim okvirom koji je uspostavljen kako bi se ispunila obveza potrošnje energije u skladu s Okvirom za energetsku učinkovitost (članak 7.). 25. 3 – Energetska učinkovitost, zeleno grijanje i hvatanje i skladištenje ugljika – Energetska obnova javnih zgrada Ključna etapa Vlada izdaje zakonski nalog kojim se uspostavlja program subvencija za energetske obnove u javnim zgradama. Zakonski se nalog objavljuje i uključuje pravni okvir za model/osnivanje programa subvencija za energetske obnove u javnim zgradama. Q4 2021. Ključna etapa postiže se kada vlada objavi zakonski nalog. Tim se pravnim okvirom utvrđuju uvjeti za primanje sredstava u okviru programa subvencija za energetske obnove u javnim zgradama, kao što je najveća količina bespovratnih sredstava ili ciljna skupina. 26. 3 – Energetska učinkovitost, zeleno grijanje i hvatanje i skladištenje ugljika – Energetska obnova javnih zgrada Ciljna vrijednost Poboljšanje energetskog razreda za 40 % općinskih i regionalnih zgrada kojima je dodijeljena potpora s rejtingom D-G %) 0 40 Q4 2025. Energetski certifikat zgrada poboljšava se za 40 % zgrada u najmanje učinkovitoj kategoriji (D-G) koje primaju bespovratna sredstva iz programa. S obzirom na to da je sve ostalo jednako, to odgovara iznosu od 10 % općinskih i regionalnih zgrada s poboljšanim energetskim rejtingom ako se program u potpunosti isplati. 27. 3 – Energetska učinkovitost, zeleno grijanje i hvatanje i skladištenje ugljika – Potencijal hvatanja i skladištenja ugljika Ključna etapa Dodjela ugovora odabranim podnositeljima zahtjeva za studiju izvedivosti hvatanja i skladištenja ugljika Dovršeni su pozivi na podnošenje prijava i odabir primatelja sredstava. Q4 2021. Ključna etapa dostiže se odabirom kandidata za studije izvedivosti hvatanja i skladištenja ugljika nakon provođenja otvorenog postupka odabira. 28. 3 – Energetska učinkovitost, zeleno grijanje i hvatanje i skladištenje ugljika – Potencijal hvatanja i skladištenja ugljika Ključna etapa Dovršetak studije izvedivosti za hvatanje i skladištenje ugljika. Vlada donosi odluku o daljnjem postupanju. Završena je studija izvedivosti. Q4 2023. Studija izvedivosti sadržava rezultate i analize temeljene na podržanim ispitnim i demonstracijskim projektima skladištenja CO2 u iscrpljenim naftnim i plinskim poljima. U izvješću se predlažu mjere koje su u skladu sa zahtjevom „Ne nanosi bitnu štetu”. 29. 3 – Energetska učinkovitost, zeleno grijanje i hvatanje i skladištenje ugljika – Energetska učinkovitost u kućanstvima Ključna etapa Odabir korisnika sredstava za energetsku obnovu u privatnim kućanstvima. Dovršen je odabir korisnika sredstava. Q1 2025. Ključna etapa dostiže se kada upravljački subjekt odabere korisnike. Skup sredstava za građevinske radove dijeli se na nekoliko godišnjih krugova prijava kako bi se poduprla široka raspodjela sredstava među vlasnicima privatnih kuća. Otvaranje krugova prijava objavljuje se na internetskim stranicama Danske agencije za energiju. Primatelj potpore ima dvije godine za provedbu projekta energetske obnove, nakon čijeg se završetka isplaćuje subvencija. Time se osigurava da se sredstva dodjeljuju samo za konkretne energetske obnove. U skupu sredstava za građevinske radove postoji uvjet 60/40 o dodjeli subvencija u kojem se navodi da se najmanje 60 % sredstava mora dodijeliti projektima koji uključuju prebacivanje na električne toplinske crpke. Mjerom se postiže smanjenje potrošnje primarne energije za najmanje 30 %. 30. 3 – Energetska učinkovitost, zeleno grijanje i hvatanje i skladištenje ugljika – Energetska učinkovitost u kućanstvima Ciljna vrijednost Završeno je najmanje 6 125 projekata energetske obnove u privatnim kućanstvima Broj 0 6 125 Q2 2026. Cilj se postiže kada se dovrši najmanje 6 125 projekata energetske obnove u skladu s ciljevima navedenima u ključnoj etapi 29.

D. KOMPONENTA 4.: Zelena porezna reforma

Emisije stakleničkih plinova iz usluga i industrije čine otprilike jednu petinu danskih emisija. Danskim planom oporavka osigurava se financiranje programa ulaganja kojim se olakšavaju zelena i digitalna ulaganja. Očekuje se da će se tim programom stvoriti jasni poticaji i omogućiti poduzećima da ubrzaju zelenu transformaciju proizvodnih mogućnosti, unaprijed smanje svoje emisije i prilagode se drugoj fazi porezne reforme i budućem porezu na emisije ugljika. Nakon toga uslijedit će povećanje poreza na energiju od 2023., preusmjeravanje tekućih poreza na energiju prema emisijama CO2.

Očekuje se da će zelena porezna reforma pomoći Danskoj da se oporavi od recesije uzrokovane pandemijom bolesti COVID-19 te će se stvoriti poticaji za poduzeća da ulažu u zelene i digitalne tehnologije. Očekuje se da će to dovesti do povećanja potražnje i povećanja zaposlenosti, kao i do smanjenja emisija stakleničkih plinova i unaprjeđenja digitalizacije danskog društva. Očekuje se da će se tom komponentom emisije stakleničkih plinova smanjiti za 0,5 megatona do 2030. To će se postići povećanjem poreza na fosilnu energiju u industrijskom procesu. Početno povećano oporezivanje fosilne energije izravno je usmjereno na udio CO2 različitih fosilnih goriva prije prelaska zelene porezne reforme u drugu fazu. Kako bi se olakšao prelazak poduzeća na čistu energiju, potaknuo potencijal rasta i pripremilo se za veći porez na ugljik, reforma podrazumijeva i veći porezni odbitak za poduzeća koja ulažu u troškove kapaciteta, npr. tehnologiju. Ta komponenta ulaganja isključuje strojeve koji rade na fosilna goriva kako bi se osigurala zelena tranzicija industrije i usklađenost s načelom „Ne nanosi bitnu štetu”. Ta komponenta ulaganja potiče potencijal poduzeća za rast i stvaranje radnih mjesta, istodobno potičući poduzeća da ulažu u novu računalnu opremu i tehnologije kojima se dugoročno mogu smanjiti emisije.

Ta ulaganja i reforme pridonose preporukama upućenima Danskoj 2020. o potrebi da se „[...] promiču privatna ulaganja radi poticanja gospodarskog oporavka” i „usmjere ulaganja na zelenu i digitalnu tranziciju [...]” (preporuka za Dansku 2, 2020.).

D.1. Opis reformi i ulaganja za programe bespovratne financijske potpore